title: Vilniaus miesto savivaldybės teisės aktų registras

description:
Rinkinyje skelbiami Vilniaus miesto savivaldybės mero, tarybos, administracijos ir seniūnų paskelbti teisės aktų objektai: įsakymai, sprendimai, potvarkiai, projektai ir įsakai. Duomenys apima laikotarpį nuo 1990 m. Rinkinio objektas – vienas dokumentas. Rinkinyje kaupiami istoriniai duomenys, todėl įtraukti ir nustoję galioti teisės aktai. Skelbiami šie teisės aktų požymiai: pavadinimas, paskelbimo data, potvarkio numeris, aktą paskelbęs savivaldybės subjektas ir akto statusas. Vartotojai taip pat gali analizuoti paskelbtų teisės aktų tarpusavio ryšius – kurie dokumentai susiję, keičia ar yra priedai kitiems teisės aktams (žr. modelį Jungimas).

Duomenų teikėjas – Vilniaus miesto savivaldybės administracija.

Dėl techninių klausimų ar galimų klaidų kreiptis į atverimas@stat.gov.lt.


title: Vilniaus atliekų sistemos administratoriaus atliekų tvarkymas

description:
Rinkinys sudarytas iš SĮ „Vilniaus atliekų sistemos administratorius“ (VASA) atliekų tvarkymo informacinių sistemų „ASMLIS“ ir „SAVITARNA“ duomenų. Rinkinį sudaro lentelės, kuriose pateikiama išsami informacija apie atliekų surinkimo infrastruktūrą, planuojamus išvežimus ir istorinius surinkimo duomenis.
Išvežimų tvarkaraščių lentelėje pateikiama informacija apie atliekų surinkimo taškus ir jų aptarnavimo tvarkaraščius. Viena eilutė atitinka artimiausią konteinerio išvežimo informaciją: konteinerio identifikacinius duomenis, jo charakteristikas, aptarnavimo informaciją ir geografinius duomenis.
Konteinerių išvežimų lentelėje pateikiamas faktinių atliekų surinkimo operacijų žurnalas. Viena eilutė atitinka vieną konteinerio aptarnavimo operaciją. Lentelėje galima rasti konteinerių informaciją, surinktų atliekų kiekius, operacijų detales, geografines operacijų vietas.
Išvežimų tvarkaraščių ir konteinerių išvežimų lentelių duomenys pateikiami nuo 2023 m. sausio mėnesio pradžios. Šias dvi lenteles tarpusavyje galima jungti per „inventorinis_nr“ raktą.
Didelių gabaritų atliekų lentelėje pateikiami individualių atliekų paėmimų užsakymai nuo 2023 m. spalio mėnesio pabaigos. Vienas užsakymas gali apimti kelias skirtingas daiktų grupes, todėl jie išdėstyti atskirose lentelės eilutėse.
Duomenų teikėjas – SĮ „Vilniaus atliekų sistemos administratorius“.
Dėl techninių klausimų ar galimų klaidų kreiptis į atverimas@stat.gov.lt.


title: Vilniaus miesto tarybos balsavimai

description: Rinkinyje pateikiama informacija apie Vilniaus miesto tarybos posėdžiuose svarstytus klausimus ir balsavimus. Rinkinį sudaro dvi pagrindinės lentelės: viena reprezentuoja posėdžių ir klausimų informaciją su apibendrintais balsavimo duomenimis, kita – detalius kiekvieno tarybos nario balsus dėl individualaus klausimo. Rinkinyje pateikiami duomenys apie įvykusį posėdį (laiko žyma, posėdžio pirmininkas ir sekretorius), balsavimus (iškeltas klausimas, svarstymo tvarka, balsavimo rezultatai) ir priimtus sprendimus. Pažymėtina, jog abi rinkinio lentelės siejasi tarpusavyje per lauką "balsavimo_id".


title: Neformaliojo ugdymo veiklos Vilniaus mieste

description:
Rinkinyje skelbiami duomenys apie Vilniaus mieste vykdytas ir vykdomas neformaliojo ugdymo veiklas nuo 2017 m. iki dabar. Viena rinkinio lentelės eilutė– yra viena neformaliojo švietimo veikla. Pateikiama informacija apie veiklą organizuojančią įstaigą, užsiėmimų dažnį, veiklos pradžios ir paskutinio įvykusio užsiėmimo datas, mėnesinį mokestį, maksimalų dalyvių skaičių ir amžiaus grupes, kurioms skirtos veiklos.

Duomenų teikėjas – Vilniaus miesto savivaldybės administracija.

Dėl techninių klausimų ar galimų klaidų kreiptis į atverimas@stat.gov.lt.


title: Kompensacijos Vilniaus miesto ikimokyklinio ir priešmokyklinio švietimo švietimo įstaigoms

description:
Spręsdama vietų trūkumo Vilniaus ikimokyklinio ir priešmokyklinio švietimo įstaigose klausimą, Vilniaus miesto savivaldybė nuo 2015 m. moka mėnesines kompensacijas, pasirinkusiems leisti vaikus į Vilniaus mieste veikiančius privačius darželius (2025 m. rugpjūčio duomenimis, kompensacijos dydis yra 120 eurų). Kompensacija skiriama tuo atveju, jei vienas iš vaiko tėvų (globėjų) deklaruoja gyvenamąją vietą Vilniaus savivaldybės teritorijoje, ir yra mokama tiesiogiai nevalstybinei ugdymo įstaigai. Daugiau informacijos apie kompensacijų skyrimą galima rasti tvarkos apraše (https://aktai.vilnius.lt/document/30400626).

Rinkinyje skelbiami mėnesinių kompensacijų ataskaitų duomenys pagal švietimo įstaigą ir ataskaitinį mėnesį nuo 2018 m. Taip pat nurodomas atmestų, laukiančių patvirtinimo ir patvirtintų kompensacijų prašymų skaičius.

Duomenų teikėjas – Vilniaus miesto savivaldybės administracija.

Dėl techninių klausimų ar galimų klaidų kreiptis į atverimas@stat.gov.lt.


title: Vilniaus miesto savivaldybės darbo skelbimai

description:
Rinkinyje pateikiamos Vilniaus miesto savivaldybės administracijos skelbiamos laisvos darbo vietos savivaldybės ugdymo, gydymo bei kitose biudžetinėse įstaigose Vilniaus mieste. Duomenys apima laikotarpį nuo 2021m. iki dabar. Rinkinio objektas - vienos darbo vietos skelbimas. Pateikiami duomenys apie darbovietę (adresas, koordinatės, įstaigos tipas) ir siūlomą darbo vietą (pareigos, darbo vietos aprašymas, reikalavimai, atlyginimas, kontaktai pasiteiravimui).

Duomenų teikėjas: Vilniaus miesto savivaldybės administracija

Vilniaus miesto savivaldybės administracija
Dėl techninių klausimų ar galimų klaidų kreiptis į atverimas@stat.gov.lt.


Paraiškos ir leidimai atlikti kasinėjimo, aptvėrimo ir kitus infrastruktūros darbus Vilniaus miesto savivaldybėje


title: Maitinimo duomenys Vilniaus miesto ikimokyklinio ir priešmokyklinio švietimo įstaigose

description:
Rinkinyje skelbiamos dviejų tipų ataskaitos – apie Vilniaus miesto ikimokyklinio ir priešmokyklinio švietimo įstaigose vykdytus maitinimus ir apie maitinimui sunaudotus maisto produktus. Duomenys teikiami nuo 2014 m. rugsėjo mėnesio iki dabar.

Pirmoje ataskaitoje pateikiami duomenys apie suteiktas maitinimo paslaugas švietimo įstaigoje pagal maitinimo kategoriją ataskaitine data. Nurodoma ataskaitinė diena, ugdymo įstaiga, maitinimo tipas ir maitinimą gavusių asmenų skaičius.

Antroje ataskaitoje skelbiama informacija apie maisto gamybai sunaudotus maisto produktus. Šiuos duomenis įstaigos skelbia nereguliariu dažniu, todėl viena eilutė identifikuoja situaciją apie sunaudotus maisto produktus nuo paskutinės pateiktos ataskaitos. Nurodoma ataskaitą teikusi švietimo įstaiga, deklaruotas produktas ir sunaudotas kiekis maisto gamyboje.

Duomenų teikėjas – Vilniaus miesto savivaldybės administracija.

Dėl techninių klausimų ar galimų klaidų kreiptis į atverimas@stat.gov.lt.


title: Parkavimo ir kelių eismo taisyklių pažeidimai Vilniaus mieste

description:
Rinkinyje skelbiami Vilniaus mieste fiksuoti parkavimo bei kiti kelių eismo taisyklių pažeidimai iš Administracinių nusižengimų administracinio modulio. Viena eilutė yra vienas nusižengimas. Duomenys skelbiami nuo 2018 m. Pateikiama informacija apie nusižengimą atlikusio asmens automobilį (valstybinio numerio žymėjimas, registracijos valstybė, elektromobilio ar automobilio nutempimo požymiai) ir pažeidimą (laikas, vietos koordinatės bei duomenys apie pažeistą teisės aktą).

Duomenų teikėjas – Vilniaus miesto savivaldybės administracija.

Dėl techninių klausimų ar galimų klaidų kreiptis į atverimas@stat.gov.lt.


title: Vilniaus miesto savivaldybės skelbiamų konkursų paraiškų duomenys

description: Rinkinyje pateikiami duomenys apie Vilniaus miesto savivaldybės skelbiamus ir vykdomus konkursus jaunimo, bendruomenės, sporto, aplinkos, miesto plėtros, socialinės apsaugos, kultūros, sveikatingumo programose bei konkursams teiktas paraiškas.


title: Vilniaus miesto savivaldybės nuomojamų patalpų sutarčių duomenys

description:
Rinkinyje skelbiami Vilniaus miesto savivaldybės nuomojamų patalpų duomenys iš „Active Vilnius“ nuomos sistemos. Platformoje kaupiama informacija apie nuomojamus aktyvaus laisvalaikio objektus: sporto ir aktų sales, kabinetus, žaidimo ir sporto aikšteles bei kita. Šias laisvalaikio zonas nuomoti gali fiziniai bei juridiniai asmenys. Rinkinyje pateikiami duomenys apie nuomojamas patalpas, nuomotojus, esamus ir buvusius nuomininkus bei išrašytas sąskaitas-faktūras už naudojimąsi paslaugomis. Nuomos įkainiai ir mokėtinos sumos sąskaitose už suteiktas paslaugas nėra skelbiami, tačiau viešinamas reitingas, kur mokėtinos sumos išrikiuojamos eilės tvarka nuo didžiausios iki mažiausios. Sutarčių ir sąskaitų duomenys skelbiami nuo 2020m. liepos mėnesio iki šių dienų.

Duomenų teikėjas: Vilniaus miesto savivaldybės administracija.

Dėl techninių klausimų ar galimų klaidų kreiptis į atverimas@stat.gov.lt.


title: Platformoje „Tvarkau miestą“ vartotojų užregistruotos problemos Vilniaus miesto savivaldybėje

description:
Viena platformos „Tvarkau miestą“ duomenų rinkinio eilutė atitinka vieną vartotojo pranešimą apie problemą Vilniaus miesto savivaldybėje. Rinkinį sudaro: problemos tipas, statusas ir statuso atnaujinimo data, už problemos sprendimą atsakingas padalinys, problemos registravimo ir išsprendimo datos, transporto priemonės valstybinis numeris ir numerio struktūra (jei problema susijusi su transporto priemone), problemos vietos adresas ir koordinatės.
Vilniaus miesto savivaldybę apimantys duomenys renkami nuo 2012 metų ir bus atnaujinami kas mėnesį.
Duomenų teikėjas  – Vilniaus miesto savivaldybės administracija.
Dėl techninių klausimų ar galimų klaidų kreiptis į atverimas@stat.gov.lt.


title: Vilniaus miesto savivaldybės seniūnaičių rinkimų rezultatai

description:
Rinkinyje pateikiami Vilniaus mieste savivaldybėje vykusių seniūnaičių rinkimų duomenys nuo 2019m. Vilniaus miesto teritorija yra padalinta į seniūnijas, o seniūnijos savo ruožtu yra skirstomos į mažesnius administracinius vienetus – seniūnaitijas. Seniūnaitis – tai visuomeniniais pagrindais dirbantis gyvenamosios vietovės ar bendruomenės išrinktas atstovas, vykdantis įstatymo nustatytas teises ir pareigas. Vilniaus miesto tarybos sprendimu seniūnaičiui skiriama 30 eurų mėnesio išmoka, skirta su seniūnaičio veikla susijusioms išlaidos apmokėti. Daugiau informacijos apie seniūnaičių teises ir pareigas: https://vilnius.lt/savivaldybe/seniunijos-ir-bendruomenes/seniunaiciai
Rinkinio objektas – rinkimuose dalyvavusio kandidato rezultatai. Duomenyse nurodyti duomenys apie seniūnaičių rinkimus (rinkimų data, balsavimo pradžios ir pabaigos datos, turas) ir kandidatus į seniūnaičius (seniūnija, seniūnaitija, kandidato (-ės) vardas ir pavardė, rinkiminės programos tikslai, surinktų balsų skaičius ir požymis, ar buvo išrinktas(-a)).

Duomenų teikėjas – Vilniaus miesto savivaldybės administracija.

Dėl techninių klausimų ar galimų klaidų kreiptis į atverimas@stat.gov.lt.


title: Vilniaus mieste veikiančios švietimo įstaigos

description:
Rinkinyje skelbiamos Vilniaus mieste rinkinio atnaujinimo metu veikiančios švietimo įstaigos: lopšeliai-darželiai, pradinės mokyklos, progimnazijos, gimnazijos, jaunimo ir suaugusiųjų mokymo centrai. Pateikiami įstaigų vietos (seniūnija, adresas, koordinatės) bei kontaktiniai (darbo laikas, telefono numeris, elektroninis paštas, nuoroda į įstaigos internetinį puslapį) duomenys.

Duomenų teikėjas – Vilniaus miesto savivaldybės administracija.

Dėl techninių klausimų ar galimų klaidų kreiptis į atverimas@stat.gov.lt.